

**Шығыс Қазақстан облысы Тарбағатай ауданының әкімшілік-аумақтық құрылысына өзгерістер енгізу туралы**

Шығыс Қазақстан облысы әкімдігінің 2015 жылғы 15 сәуірдегі № 90 қаулысы, Шығыс Қазақстан облыстық мәслихатының 2015 жылғы 17 сәуірдегі № 27/335-V шешімі. Шығыс Қазақстан облысының Әділет департаментінде 2015 жылғы 21 мамырда № 3955 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.  
      "Қазақстан Республикасының әкімшілік-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 11-бабына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6-бабы 1-тармағының 13) тармақшасына, 27-бабы 1-тармағының 8) тармақшасына сәйкес, "Шығыс Қазақстан облысы Тарбағатай ауданының әкімшілік-аумақтық құрылысына өзгерістер енгізу туралы" Тарбағатай аудандық мәслихатының 2014 жылғы 30 қазандағы № 22-3 шешімі және Тарбағатай ауданы әкімдігінің 2014 жылғы 24 қазандағы № 474 қаулысы негізінде Шығыс Қазақстан облыстық мәслихаты **ШЕШТІ** және Шығыс Қазақстан облысының әкімдігі **ҚАУЛЫ ЕТЕДІ:**  
      1. Осы шешімге және қаулыға қосымшаға сәйкес Қабанбай ауылдық округінің, Қарасу ауылдық округінің жерлерін және босалқы жерлерді Тұғыл ауылдық округінің құрамына қосу жолымен шекараларын өзгертіп Тарбағатай ауданының әкімшілік-аумақтық құрылысына өзгерістер енгізілсін.  
      2. Осы шешім және қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Сессия төрағасы* | *Облыс әкімі* |
| *А. Уразов* | *Д. Ахметов* |
| *Облыстық мәслихат хатшысы* |
| *Г. Пинчук* |

|  |  |
| --- | --- |
|  | Шығыс Қазақстан облыстық мәслихатының 2015 жылғы 17 сәуірдегі № 27/335-V шешіміне қосымша |
|  | Шығыс Қазақстан облысы әкімдігінің 2015 жылғы 15 сәуірдегі № 90 қаулысына қосымша |

**Шығыс Қазақстан облысы Тарбағатай ауданының Тұғыл ауылдық округіне берілетін жерлердің экспликациясы**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Берілетін жерлер | Барлық жерлер, га | Пайдаланатын бөгде жерлер | Бекітілген алаң | Барлық а/ш алқаптары | оның ішінде | | | Өзгелер |
| егістік | шабындық | жайылым |
| Қабанбай ауылдық округінің жерлері | 55063 | 36 | 55027 | 50650 | 1232 | \_\_ | 49418 | 4377 |
| Қарасу ауылдық округінің жерлері | 1549 | 3 | 17124 | 1538 | 1167 | \_\_ | 371 | 8 |
| Босалқы жерлер | 17179 | 55 | 1546 | 16863 | 265 | \_\_ | 16598 | 261 |
| Тұғыл ауылдық округі жерлерінің барлық аумағы | 73791 | 94 | 73697 | 69051 | 2664 | \_\_ | 66387 | 4646 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК